stanford-oval/wikipedia huggingface dataset:
נוסייר יאסין
נאס דיילי

בשנת 2016, לאחר שחסך כ-60,000 דולר, שליש מתוכם במזומן, עזב את עבודתו ב-Venmo והחל לנדוד ברחבי העולם. המניע להתפטרותו וליציאה למסע היה הרצון לחיות חיים טובים ולא לבזבז את הזמן בעבודה. הוא החליט לפתוח דף פייסבוק בשם "נאס דיילי", כאשר המילה "נאס" בערבית פירושה "אנשים", והתחייב ליצור כל יום סרטון וידאו, במשך 1,000 ימים. הרעיון לכך נולד שנתיים קודם לכן, כאשר בטיול אליו יצא אחרי הלימודים, צילם אנשים שפגש פותרים קובייה הונגרית. יאסין העלה את הסרטון ליוטיוב וזכה להצלחה שעודדה אותו לעשות סרטונים נוספים. המדינה הראשונה בה ביקר הייתה קניה. 18 יום לאחר שיצא למסע, הוא החל להרוויח מכך כסף, כאשר התבקש ללמד חמישה אנשים בניגריה כיצד ליצור קטעי וידאו תמורת 3,000 דולר לחודש. יאסין ציין כי הסרטונים שלו בני דקה בלבד, כי הצופים שלו עסוקים. הוא פרסם את סרטוניו בפייסבוק בלבד, ואף יצא נגד פרסום ביוטיוב. לטענתו בפייסבוק הוא יכול להרוויח יותר וזו פלטפורמה קהילתית יותר, בה חשבונות המשתמשים מחברים בין אנשים אמיתיים, שלא כמו בYouTube. מארק צוקרברג, הזמין את יאסין לפגישה וגייס אותו לקידום ערוץ סדרות הרשת watch. למרות זאת, כחצי שנה לאחר שהעלה סרטון נגד יוטיוב ושם את יהבו על פייסבוק, יאסין חשד כי שינויים במדיניות החברה פגעו משמעותית בחשיפה של סרטוניו. את קטעי הווידאו צילם באמצעות מצלמת SLR עם מיקרופון מחובר, היה עורך אותם במהלך הלילה, ובבוקר שלמחרת היה מפרסם אותם. הכנת סרטון נמשכה בממוצע 9 שעות, 6 שעות צילומים ו-3 שעות עריכה. את הנושאים לסרטונים הוא בחר מתוך הצעות שקיבל מעוקביו בפייסבוק, בפגישות אישיות או באמצעות יישומי צ'אט מקוונים. הסיום הקבוע של קטעי הווידאו שלו הוא המשפט: "זו דקה אחת, להתראות מחר!". אחד מסימני ההיכר של יאסין היא חולצת הטריקו עליה מצויר פס טעינה המסמל את הזמן שנותר לו לחיות. יאסין חישב שגברים בארצות הברית חיים בממוצע עד גיל 76, ולכן בגיל 24 אזלו לו כבר 32% מהחיים. מקורות ההכנסה שלו במשך פרויקט 1,000 הימים היו מודעות בדף הפייסבוק, מכירת חולצות הטריקו שהן הסמל שלו, וייעוץ לאנשים המתעניינים במולטימדיה. נכון ליוני 2024 יש לדף 22 מיליון עוקבים.
שותפיו של יאסין שטיילו איתו ועזרו לו ליצור את סרטיו הם חברתו באותה עת אלין תמיר (Alyne Tamir), יוצרת וידאו אמריקנית-ישראלית, ואגון האייר (Agon Hare), בלוגר ומוזיקאי מפולין שיצר ותפעל את עמוד הפייסבוק, project nightful.
יאסין יצר מספר סרטוני וידאו העוסקים בסכסוך הישראלי-פלסטיני, בהן נמנע מלתמוך בטרור הפלסטיני ובאנטישמיות המוסלמית, ובין היתר אף מציג תכנים פמיניסטים ואף סיקור חיובי של הדת היהודית, כמי שמשתייך לצד השמאלי של המפה הפוליטית.
אחרי נאס דיילי

יאסין סיים את פרויקט הווידאו היומי ב-5 בינואר 2019. הסרטון האחרון הסתיים במשפט: "זו דקה אחת, להתראות בקרוב". יחד עם הצוות שליווה אותו במסע, הקים סוכנות ליצירת סרטוני וידאו קצרים עבור אנשים, חברות וארגונים מהסקטור הפרטי ומהסקטור הציבורי ברחבי העולם.
ב-1 בפברואר 2019, אחרי הפסקה של 27 יום, יאסין חזר לפרסם סרטוני וידאו, הפעם ארוכים יותר ובתדירות של פעם בשבוע.
ביום העצמאות 2021 נכלל ברשימת ynet (מבית "קבוצת ידיעות אחרונות") של הישראלים הטובים בעולם.
באוקטובר 2023, במהלך מלחמת חרבות ברזל פרסם נוסייר פוסט ב-Twitter האישי שלו על כך שזהותו השתנתה מ"פלסטיני-ישראלי" ל"ישראלי-פלסטיני" ושביתו הנוכחי בישראל ולא במדינת פלסטין, עקב טבח שבעה באוקטובר של חמאס בפרוץ המלחמה.
חיים אישיים

החל מ-2019 יאסין הוא טבעוני. בסרטון שפרסם ב-2020 סיפר שבעבר אמנם נרתע מהמחשבה על לא לאכול בשר, אך מאוחר יותר הצליח לשנות את הרגליו בזכות צמד חבריו הטובים ששניהם צמחונים.
ב-2022 קיבל אזרחות של מדינת-האי סנט קיטס ונוויס, לאחר שלדבריו השקיע כ-150 אלף דולר במדינה.
במאי 2023 פרסם סרטון יחד עם שותפתו לחברה לשעבר, אלין תמיר, ובו הודיעו השניים על פרידתם.
ראו גם

חשבונות האינסטגרם הישראליים הנעקבים ביותר
הערות שוליים

1 2  "Am I in Israel or Palestine?!/Is it Israel or Palestine? | Nas Daily", Nas Daily - YouTube, נבדק ב-2023-10-20
↑  Nas Daily, Am I in Israel or Palestine?!/Is it Israel or Palestine?, Facebook, ‏22 ביוני 2017 (באנגלית)
1 2   ציוץ של Nuseir Yassin ברשת החברתית אקס (טוויטר), 9 באוקטובר 2023
↑  Baker, Luke (2017-03-03). "Palestinian-Israeli covers the world in viral one-minute videos". Reuters. נבדק ב-10 באוגוסט 2018. {{cite news}}:  (עזרה)
1 2  https://www.facebook.com/nasdaily/videos/jews-vs-arabs/977587759060043/
1 2 3 4   יאנה פבזנר בשן, הישראלי שלמד בהרווארד, השתעמם בהיי-טק - וכבש את פייסבוק עם סרטונים ויראליים, באתר TheMarker‏, 12 במרץ 2017
↑  Kindify, בתוך אתר crunchbase.com, באתר https://www.crunchbase.com/, ‏16.1.2019
1 2  Darla Mercado, Facebook video star refuses to cash in via YouTube, https://www.cnbc.com/world/, ‏2 May 2017
↑  Nuseir Yassin's Nas Academy Raises $11M To Back Creators With Tech Tools, NoCamels, ‏2021-07-14 (באנגלית אמריקאית)
↑  כתבתו של איתי אשר, דוקותיים | נאס דיילי - Nas Daily - נוסייר יאסין מעראבה הוא ה-video blogger הכי גדול בישראל, ‏28 במרץ 2017
↑  דורי בן ישראל, למה נאס דיילי כל כך שונא את יו טיוב? הסרטון של פייסבוק Watch אולי מספק את התשובה, באתר http://mizbala.com/, ‏10 באוגוסט 2018
↑  דורי בן ישראל, נאס דיילי נגד פייסבוק: ירידה של 80% בחשיפה לסרטונים שלו, באתר http://mizbala.com/, ‏10 במרץ 2018
↑  Ferrante, Malcolm Scerri (2018-05-06). "Life with the Nas Daily crew". Times of Malta. נבדק ב-10 באוגוסט 2018. {{cite news}}:  (עזרה)
↑  Nas Daily
↑  "Nas Daily's Girlfriend Alyne Tamir Once had a Husband but Divorced Now". Superbhub. 2018-06-10. נבדק ב-19 בנובמבר 2018. {{cite news}}:  (עזרה)
↑  Nas Daily (2017-08-02), Nas Daily is from ISRAEL OR PALESTINE?!, נבדק ב-2019-05-26
↑  Nuseir Yassin, Nas Daily, facebook.com, ‏1.2.2019
↑  אמיר בוגן, מעראבה להרווארד ול-36 מיליון עוקבים: נאס דיילי, הישראלי המשפיע ברשת, משנה עולם, באתר ynet, 14 באפריל 2021
↑  הפוסט בטוויטר
↑   שירין פלאח סעב, כוכב הרשת "נאס דיילי": "ראיתי בעצמי פלסטיני־ישראלי, מהיום אני קודם ישראלי", באתר הארץ, 10 באוקטובר 2023
↑  Nas Daily Finally Goes VEGAN!, Vegan News, November 25, 2019
↑  Be Careful Of The Friend Zone, Nas Daily, February 6, 2020
| --- | --- |
בקרת זהויות :  GND: 1207397385  ISNI: 0000 0005 0069 9461  LCCN: no2019129240  NDL: 031634768  VIAF: 4833156858561049780006   WorldCat (עם VIAF): 4833156858561049780006
דה ויקנד

| --- | --- |

דה ויקנד, 2021
 לידה:  16 בפברואר 1990 (בן 35) קנדה טורונטו, אונטריו, קנדה
 שם לידה:  אייבל מקונן טספיי
 שם במה:  דה ויקנד
 מוקד פעילות:  קנדה
 תקופת הפעילות:  מ-2009
 מקום לימודים:  Birchmount Park Collegiate Institute, West Hill Collegiate Institute 
 עיסוק:  זמר-יוצר, פזמונאי, מפיק מוזיקלי
 סוגה:  פופ • R&B אלטרנטיבי • R&B • סינת'-פופ • גל חדש • דאנס
 סוג קול:  טנור
 שפה מועדפת:  אנגלית, אמהרית, צרפתית 
 כלי נגינה:  כלי מקלדת, זמרה
 חברת תקליטים:  ריפבליק • XO
 שיתופי פעולה בולטים:  דרייק, דאפט פאנק, דוג'ה קאט, אריאנה גרנדה
 פרסים והוקרה:  פרס ג'ונו לפריצת השנה (2013)  פרס ג'ונו לאמן השנה (2016)  פרסי המוזיקה של MTV אירופה (2016)  שדרת הכוכבים של קנדה (2014)  פרס המוזיקה האמריקאית (2015)  BET Centric Award (2015)  פרס גראמי לאלבום ה-R&B המתקדם הטוב ביותר (2016)  Juno Award for R&B/Soul Recording of the Year (2013)  פרס ג'ונו לאמן השנה (2015)  פרס בחירת הקהל  פרס המוזיקה של בילבורד 
 www.theweeknd.com
 פרופיל ב-IMDb
 חתימה:  
 
דה ויקנד, 2015
דה ויקנד, 2018
אייבל מקונן טספיי (באנגלית: Abel Makkonen Tesfaye; נולד ב-16 בפברואר 1990), הידוע בשם הבמה דה ויקנד (The Weeknd), הוא זמר-יוצר ומפיק מוזיקלי קנדי. ב-2010 העלה באופן אנונימי מספר שירים ליוטיוב תחת השם "The Weeknd". במהלך שנת 2011 הוציא שלושה מיקסטייפים שזכו לביקורות חיוביות. ב-2012 הוציא אוסף אולפן בשם Trilogy, המכיל את שירי שלושת המיקסטייפים. האלבום יצא דרך חברות התקליטים ריפבליק רקורדס ו-XO.
ב-2013 יצא אלבום הבכורה שלו Kiss Land, שכלל את הסינגלים "Kiss Land" ו-"Live For". אלבומו השני, Beauty Behind the Madness, שהפך לאלבומו הראשון שהגיע למקום הראשון במצעד האלבומים האמריקאי בילבורד 200, כלל בתוכו את הסינגלים "The Hills" ו-"Can't Feel My Face" שהגיעו למקום הראשון במצעד הפזמונים האמריקאי בילבורד הוט 100. בשנת 2019 הוציא את הסינגל "Blinding Lights" מתוך האלבום After Hours, שהגיע אף הוא למקום הראשון בבילבורד הוט 100.
ביוגרפיה

אייבל מקונן טספיי נולד בטורונטו שבקנדה, כבן יחיד להורים אתיופים-נוצרים. הוריו היגרו מאתיופיה בשנות ה-80. אביו עזב אותו כשהיה תינוק, ואמו עבדה במספר עבודות כולל סיעוד וקייטרינג. בילדותו האזין למגוון רחב של ז'אנרים, כולל מוזיקת נשמה, היפ הופ, פאנק, אינדי רוק ופוסט-פאנק, והושפע בעיקר ממייקל ג'קסון. מכיוון שאביו נטש אותם ואמו עבדה, סבתו מצד אמו הייתה זו שטיפלה בו וגידלה אותו בילדותו. כתוצאה מכך, הוא מדבר אמהרית שוטפת. סבתו נהגה לקחת אותו להתפלל בכנסייה האתיופית האורתודוקסית.
טספיי אמר כי הוא אימץ את שם הבמה "The Weeknd" (בתרגום חופשי: "סוף השבוע") לאחר שנשר מהתיכון בגיל 17 (יצא לחופשת סוף שבוע ומעולם לא חזר): "עזבתי את הבית ושכנעתי את חבר שלי לעשות את אותו הדבר. בסוף שבוע אחד, גררנו מזרנים מהבתים של ההורים שלנו ותקענו אותם בתוך וואן של חברים. מעולם לא חזרנו הביתה". איות השם שונה על מנת למנוע בעיות זכויות יוצרים עם להקה קנדית שכבר משתמשת בשם The Weekend. לאחר שעזב את הבית, שכר דירה ברחוב ספנסר 65 פארדייל שבטורונטו. הזמר חשף כי הבית בו הוא וחבריו נהגו לערוך מסיבות גדולות שכללו המון אלכוהול וסמים כגון מריחואנה וקוקאין, היווה השראה למיקסטייפ הראשון שפרסם, House of Balloons.
טספיי ציין שהתחיל לעשן מריחואנה בגיל 11, ולאחר מכן המשיך לסמים קשים יותר כגון קוקאין, אקסטזי ואוקסיקודון. הוא למד בבית ספר בתוכנית שבמהלכה נדרשו התלמידים לדבר צרפתית לאורך כל יום הלימודים, ולכן הוא דובר צרפתית עד היום.
פילנתרופיה

דה ויקנד משמש כשגריר רצון טוב של ארגון תוכנית המזון העולמית, ומנהל קרן הומניטרית בשם "XO".
בדצמבר 2023, דה ויקנד תרם 2.5 מיליון דולר לפעילות ההומניטרית של תוכנית המזון העולמית ברצועת עזה במהלך מלחמת חרבות ברזל. באפריל 2024, הוא תרם עוד 2 מיליון דולר מהקרן ההומניטרית שלו, "XO". הכסף יספק יותר מ-1,500 טונות של קמח, שניתן להשתמש בהם להכנת למעלה מ-18 מיליון כיכרות לחם.
ב-7 בספטמבר 2024, דה ויקנד יופיע בקונצרט מיוחד במורומבי בסאו פאולו, ברזיל. הוא הצהיר כי יתרום 10% מהכנסות המרצ'נדייז לקרן ברזילפונד של ברזיל, המסייעת לקהילות שנפגעו מאסונות טבע ומשברים כלכליים.
חיים אישיים

טספיי החל לצאת עם הדוגמנית של ויקטוריה סיקרט בלה חדיד בתחילת 2015. ב-11 בנובמבר 2016 הזוג נפרד. בינואר 2017 דווח כי הזמר החל לצאת עם סלינה גומז. באוקטובר 2017 הזוג נפרד.
דיסקוגרפיה > אלבומי אולפן

2013: Kiss Land
2015: Beauty Behind the Madness
2016: Starboy
2020: After Hours
2022: Dawn FM
2025: Hurry Up Tomorrow
דיסקוגרפיה > אלבומי אוסף

2012: Trilogy
2018: The Weeknd in Japan
2021: The Highlights
דיסקוגרפיה > מיני-אלבומים

2018: My Dear Melancholy
דיסקוגרפיה > מיקסטייפים

2011: House of Balloons
2011: Thursday
2011: Echoes of Silence
דיסקוגרפיה > אלבומי הופעה

2023: Live at SoFi Stadium
הופעות > סיבובי הופעות

2014: King of the Fall Tour
2015: The Madness Fall Tour
2017: Starboy: Legend of the Fall Tour
2018: The Weeknd Asia Tour
2022: The After Hours Tour
פרסים ומועמדויות

| פרס המוזיקה של iHeartRadio | 2024 | שיתוף הפעולה הטוב ביותר | "Creepin'" (עם מטרו בומין ו-21 סבאג') | מועמדות |
| פרס המוזיקה של iHeartRadio | 2024 | שיר ה-R&B של השנה | "Creepin'" (עם מטרו בומין ו-21 סבאג') | מועמדות |
קוקון

| --- | --- |

כרזת הסרט
 מבוסס על:  הרומן "קוקון" מאת דייוויד סאפרסטיין
 בימוי:  רון הווארד 
 הופק בידי:  ריצ'רד ד. זאנוק, דייוויד בראון, Lili Fini Zanuck 
 תסריט:  טום בנדק, David Saperstein 
 עריכה:  דניאל פ. הנלי, מייק היל 
 שחקנים ראשיים:  דון אמיצ'י   וילפורד ברימלי   יום קרונין   בריאן דנהי   ג'ק גילפורד   סטיב גוטנברג   מורין סטייפלטון   ג'סיקה טנדי   גוון ורדון   הרטה ור   טהני וולש
 מוזיקה:  ג'יימס הורנר 
 צילום:  דונלד פיטרמן
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 21 ביוני 1985
 משך הקרנה:  112 דק' 
 שפת הסרט:  אנגלית 
 סוגה:  סרט מדע בדיוני, סרט קומדיה, סרט דרמה, סרט פנטזיה, סרט המבוסס על יצירה ספרותית 
 מקום התרחשות:  פלורידה 
 תקציב:  $17,000,000
 הכנסות:  $85,000,000
 הכנסות באתר מוג'ו:   cocoon
 פרסים:  זוכה פרס אוסקר   זוכה פרס סטורן   מועמד לפרס גלובוס הזהב   מועמד לפרס הוגו
 סרט הבא:  קוקון 2: החזרה 
 דף הסרט ב־IMDb
 
קוקון (באנגלית: Cocoon, פקעת) הוא סרט מדע בדיוני אמריקאי משנת 1985 בבימויו של רון הווארד אודות קבוצה של קשישים אשר מוצאים מעיין נעורים מעשה ידי חוצנים. בסרט מככבים דון אמיצ'י, וילפורד ברימלי, יום קרונין, בריאן דנהי, ג'ק גילפורד, סטיב גוטנברג, מורין סטייפלטון, ג'סיקה טנדי, גוון ורדון, הרטה ור וטהני וולש.
תקציר העלילה

בעל סירה מקבל לפתע הזמנה של סירתו ל-27 ימים כאשר במקביל אחוזה גדולה עם בריכה פרטית מושכרת ל-28 ימים. העלילה מסתבכת כשבעל הסירה מגלה שעורם של השוכרים אינו אנושי. באותה העת, חבורת קשישים עליזה המשתכנת בבית אבות, מתגנבת בחשאי לבריכה הפרטית בבית הסמוך כדי להתרענן. מהר מאוד הם מגלים שהשחייה בבריכה מחזירה להם את נעוריהם - בריאותם משתפרת וגם המוטיבציה שלהם לחיות. הסיבה, כך מתברר, היא שחייזרים משכנים מתחת לפני המים שבבריכה את הגלמים שלהם.
צוות השחקנים

| שם השחקן/ית | שם הדמות | הערות |
| --- | --- | --- |
| דון אמיצ'י | ארתור "ארט" סלווין |  |
| וילפורד ברימלי | בן לוקט | בעלה של מרי |
| יום קרונין | ג'ו פינלי | בעלה של אלמה |
| בריאן דנהי | וולטר | חייזר |
| ג'ק גילפורד | ברני לפקוביץ' | בעלה של רוזי |
| סטיב גוטנברג | ג'ק בונר |  |
| מורין סטייפלטון | מרי לוקט | אשתו של בן |
| ג'סיקה טנדי | אלמה פינלי | אשתו של ג'ו |
| גוון ורדון | בס מק'קרתי |  |
| הרטה ור | רוזי לפקוביץ' | אשתו של ברני |
| טהני וולש | קיטי |  |
| בארט אוליבר | דייוויד |  |
| לינדה הריסון | סוזן |  |
| טיירון פאואר ג'וניור | פילסבורי |  |
| קלינט הווארד | ג'ון דקסטר |  |
| ג'ים פיצפאטריק | טוני |  |
| צ'ארלס למפקין | "פופס" |  |
| ז'ורז' גיל | לו פיין |  |
| ראנס הווארד |  | בלש במשטרת סיינט פיטרסברג |
ביקורות ותגובות

הסרט קיבל ביקורות חיוביות באופן כללי ולציון 79% באתר ריכוז הביקורות Rotten Tomatoes, מתוך 24 ביקורות.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1986 | פרס אוסקר | דון אמיצ'י - שחקן המשנה הטוב ביותר | זכייה |
| 1986 | פרס אוסקר | האפקטים הוויזואליים הטובים ביותר | זכייה |
| 1986 | פרס סטורן | רון הווארד - הבמאי הטוב ביותר | זכייה |
| 1986 | פרס סטורן | יום קרונין - השחקן הטוב ביותר | מועמדות |
| 1986 | פרס סטורן | ג'סיקה טנדי - השחקנית הטובה ביותר | מועמדות |
| 1986 | פרס סטורן | ג'יימס הורנר - המוזיקה הטובה ביותר | מועמדות |
| 1986 | פרס סטורן | סרט המדע בדיוני הטוב ביותר | מועמדות |
| 1986 | פרס סטורן | גוון ורדון - שחקנית המשנה הטובה ביותר | מועמדות |
| 1986 | פרס סטורן | טום בנדק - התסריט הטוב ביותר | מועמדות |
| 1986 | פרס גלובוס הזהב | הסרט הקומי/מוזיקלי הטוב ביותר | מועמדות |
| 1986 | פרס הוגו | הסרט הדרמטי הטוב ביותר | מועמדות |
הערות שוליים

↑  "Perry Moore, 'Narnia' series executive producer, dies at 39; Don Peterman, Oscar-nominated cinematographer, dies at 79; Nancy Carr, network TV publicist, dies at 50". Los Angeles Times. 2011-02-22. נבדק ב-2011-02-23.
1 2  "Cocoon' Is 50th Film For Gentleman Star". The Morning Call. נבדק ב-2010-11-07.
↑  "Cocoon (1985)". Box Office Mojo. 1985-09-29. נבדק ב-2011-10-19.
↑  "Hot Howard Actor-turned-director Makes Another Splash With `Cocoon`". Sun Sentinel. אורכב מ-המקור ב-2013-05-26. נבדק ב-2010-11-07.
↑  Friendly, David T. (1985-06-12). "Back In Splash Of Things With Cocoon". The Los Angeles Times. נבדק ב-2010-11-07.
↑  "Cocoon‎", באתר ביקורות הסרטים Rotten Tomatoes (באנגלית)
ג'ודי טרנר-סמית'

| --- | --- |

 לידה:  7 בספטמבר 1986 (בת 38) פיטרבורו שבאנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2013 
 מקום לימודים:  אוניברסיטת פיטסבורג  תיכון גייתרסבורג 
 בן או בת זוג:  ג'ושוע ג'קסון (2019–2023) 
 צאצאים:  ג'ייני ג'קסון 
 מספר צאצאים:  1 
 פרופיל ב-IMDb
 
ג'ודי טרנר-סמית' (באנגלית: Jodie Turner-Smith; נולדה ב-7 בספטמבר 1986) היא דוגמנית ושחקנית אנגלייה, שהתפרסמה מתפקידה בתור אזימה קאנדי בסדרת הטלוויזיה "הספינה האחרונה".
ביוגרפיה

טרנר-סמית' נולדה בפיטרבורו להורים ג'מייקנים; היא היחידה מבין אחיה שלא נולדה בג'מייקה. לאחר שהוריה התגרשו היא עברה לארצות הברית עם אמה. היא בוגרת בית הספר התיכון גייתרסבורג בגית'רסבורג, מרילנד, טרנר-סמית' סיימה את לימודיה באוניברסיטת פיטסבורג בשנת 2008. היא גרה בלוס אנג'לס מאז 2009.
קריירה

טרנר-סמית' עבדה כבנקאית בפיטסבורג, פנסילבניה, עד שחבר משותף הציג אותה בפני המוזיקאי פארל ויליאמס לאחר קונצרט של NERD. היא סיפרה לו שהיא רוצה להיות סופרת, הוא שכנע אותה להפוך לנסות את מזלה בדוגמנות ולעבור ללוס אנג'לס.
בשנת 2013, הופיעה לראשונה, כסירנה בסדרת הטלוויזיה "דם אמיתי", מה שהוביל לתפקידים קטנים בסרטים ובקליפים בין השנים 2013 ל-2017. במהלך תקופה זו, אזכוריה בתפקידי המשחק היו בשם הבמה ג'ודי סמית'. בשנת 2016, היא הופיעה בקליפ של "Pillowtalk" של זאין מאליק.
טרנר-סמית' שיחקה בסדרת הטלוויזיה של רשת TNT, "הספינה האחרונה". לאחר מכן שיחקה בהפקת נטפליקס בסדרה "נייטפלייר".
היא החלה לככב בתפקיד ג'וזי בסדרת הטלוויזיה "ג'ט" שהוקרנה לראשונה ביוני 2019. וכיכבה בסרט הקולנוע "קווין אנד סלים" 2019, מול דניאל קלויה.
באוקטובר 2020 פורסם כי טרנר-סמית' תגלם את אן בולין בסדרת דרמה בת שלושה חלקים, שתתאר את החודשים האחרונים לחייה של בולין.
בשנת 2021 שיחקה במותחן הבלשי של הבמאי האיטלקי סטפאנו סולימה "ללא חרטה", המבוסס על הספר באותו השם מאת טום קלנסי.
חיים אישיים

טרנר-סמית' מנהלת מערכת יחסים עם השחקן ג'ושוע ג'קסון מאז אוקטובר 2018. הם התחתנו בדצמבר 2019, ובתם נולדה באפריל 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | דוגמניות ושדים | העוזרת של רוברטה הופמן |  |
| 2017 | החיים חמוצים | בוורלי |  |
| 2017 | יחסים פתוחים | אישה פסלונית |  |
| 2019 | קווין אנד סלים | קווין |  |
| 2021 | ללא חרטה | קארן גריר |  |
| 2021 | אחרי יאנג | קירה |  |
| 2022 | רעש לבן | וויני ריצ'רדס |  |
| 2022 | דרך השקרים | אלישה "אלי" ג'יימס |  |
| 2023 | תעלומת רצח 2 | הרוזנת סקו |  |
| 2025 | טרון: ארס |  |  |
| 2025 | A Big Bold Beautiful Journey |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | דם אמיתי | סירנה מס' 2 | 4 פרקים |
| 2015–2016 | מד דוגס | אנג'ל | 2 פרקים |
| 2016 | Ice | מעסה | פרק: "Hyena" |
| 2017–2018 | הספינה האחרונה | סמ"ר אזימה קאנדי | תפקיד ראשי (עונות 5-4); 20 פרקים |
| 2018 | נייטפלייר | מלנתה ג'הירל | תפקיד ראשי; 10 פרקים |
| 2019 | ג'ט | ג'וזי | תפקיד ראשי; 9 פרקים |
| 2021 | Anne Boleyn | אן בולין | מיני-סדרה |
| 2024 | האקוליט | אניסה | 3 פרקים |
| 2024 | קוף רע | מלכת הדרקונים / גרייס | תפקיד ראשי, 10 פרקים |
| 2024–הווה | הסוכנות (אנ') | ד"ר סאמיה "סמי" זאהיר | תפקיד ראשי; 10 פרקים |
פילמוגרפיה > קליפים

| שנה | שיר | אמן | הערות |
| --- | --- | --- | --- |
| 2009 | הולך על הירח | דה-דרים, קניה וסט |  |
| 2013 | שיר מגניב מס' 2 | MGMT |  |
| 2013 | Für Hildegard von Bingen | דבנדרה בנהארט |  |
| 2014 | Dear Daimond | הישג של בלקסטאר. |  |
| 2016 | Pillowtalk | זאין מאליק |  |
| 2016 | Make Me Cry | נואה סיירוס ולבירינט |  |
הערות שוליים

↑  Perry, Kediesha (2019-12-11). "Turner-Smith gets royal role". Jamaica Observer. נבדק ב-2019-12-15.
↑  Stone, Natalie (2020-01-27). "Why Jodie Turner-Smith & Joshua Jackson Won't Raise Kids in the U.S.: 'White Supremacy Is Overt'". People.
↑  Essedarius Vol. 10 (2004 ed.). Gaithersburg High School. 2004. p. 29.
↑  Echlin, Hobey (2012-02-27). "Jodie Smith". Paper. אורכב מ-המקור ב-15 באוגוסט 2019. נבדק ב-2020-08-13. {{cite web}}:  (עזרה)
1 2  "Miss Jodie". Models.com. 2013-10-07. נבדק ב-2019-10-09.
1 2  Rhiannon, Alexis (2016-01-29). "The Woman in "Pillowtalk" is an Actress to Watch". Bustle.
↑  Petski, Denise (2017-02-08). "The Last Ship: Jodie Turner-Smith Upped To Regular For Season 5". Deadline Hollywood.
↑  Scott, Sydney (2018-12-10). "Why Game of Thrones Author George R. R. Martin Wanted Jodie Turner-Smith For His New Project Nightflyers". Essence.
↑  Comtois, James (2018-07-13). "George R. R. Martin on how Syfy's Nightflyers series rights a 30-year wrong". Syfy.
↑  Fienberg, Daniel (2019-06-11). "Jett: TV Review". The Hollywood Reporter.
↑  Bowen, Sesali (2019-07-31). "Jodie Turner-Smith & Daniel Kaluuya Are Lovers on the Run in New Queen & Slim Trailer". Nylon.
↑  Kinane, Ruth (30 באוקטובר 2020). "'Queen & Slim' star Jodie Turner-Smith to play Anne Boleyn in U.K. series". Entertainment Weekly. {{cite news}}:  (עזרה)
↑  "Everything to Know About Jodie Turner-Smith, Star of Queen and Slim". O, The Oprah Magazine. 2019-11-26.
↑  Owoseje, Toyin (2020-04-22). "Joshua Jackson and Jodie Turner-Smith announce birth of their first child". CNN. אורכב מ-המקור ב-2020-04-22.
↑  Gordon, Naomi (30 באוקטובר 2020). "Jodie Turner-Smith to play Anne Boleyn in new TV drama for Channel 5". RadioTimes. נבדק ב-30 באוקטובר 2020. {{cite news}}:  (עזרה)
↑  "The-Dream - Walkin' on the Moon ft. Kanye West". 2009-11-25.
↑  "MGMT - Cool Song No. 2". 2013-09-17.
↑  "Devendra Banhart - Für Hildegard von Bingen - Art + Music". 2013-10-29.
↑  "Blaqstarr - Dear Diamond ft. Common". 2014-02-14.
↑  "Zayn - Pillowtalk". 2016-01-29.
↑  "Noah Cyrus - Make Me (Cry) ft. Labrinth". 2016-11-22.
| --- | --- |
בקרת זהויות :  PLWABN: 9813257533805606  BIBSYS: 1593520723473  BNE: XX6341904  BnF: cb17900970b (data)  GND: 1216584273  ISNI: 0000 0004 9387 6983  LCCN: no2019140822  SUDOC: 249445875  VIAF: 7156988883361001940   WorldCat (עם VIAF): 7156988883361001940
איגוד התעשייה הקיבוצית

| --- | --- |

 נתונים כלליים
 תקופת הפעילות:  1962–הווה (כ־63 שנים) 
 מיקום המטה:  תל אביב-יפו 
 משרד ראשי:  המרד 29, תל אביב
 יו"ר:  עדו רודוי
 מנכ"ל:  דגן לוין
  
 www.kia.co.il
 
איגוד התעשייה הקיבוצית, כחלק מהתאחדות התעשיינים בישראל מאז ה-12 באוגוסט 1990, מייצג מסייע ומקדם את התעשייה הקיבוצית המהווה את התשתית הכלכלית העיקרית של הקיבוצים. האיגוד הוקם בשנת 1963 במטרה להוות ארגון גג. כיום מייצג הארגון כ-270 מפעלי תעשייה בקיבוצים, מושבים שיתופיים ומפעלים אזוריים, הפרושים על פני כל הארץ מרביתם באזורי הפריפריה.
היקף המכירות של התעשייה הקיבוצית בשנת 2020 היה 47 מיליארד ש"ח. 19% מתוכם במפעלים אזוריים. היצוא מהווה מעל 50% מהתפוקות. בתעשייה הקיבוצית מועסקים כ-39.3 אלף עובדים בישראל. עיקר הפעילות מרוכזת בשלושת הענפים הגדולים: פלסטיקה וגומי, מזון ומשקאות, מתכת ומכונות, ועיקר ההכנסות מענפי הפלסטיקה והגומי והתעשייה החקלאית.
אוכלוסיית הקיבוצים מהווה פחות מ-2% מאוכלוסיית מדינת ישראל, תפוקת התעשייה הקיבוצית מהווה כ-9% מתפוקת התעשייה הישראלית (ללא יהלומים). ענף הפלסטיקה והגומי של התעשייה הקיבוצית מהווה מעל 60% מכלל תפוקת הענף בתעשייה הישראלית. כ-70% מפעילות התעשייה הקיבוצית נמצאת באזורי פריפריה.
תחומי פעילות כלליים

ייצוג ופעולה משותפת עם התאחדות התעשיינים לקידום מכלול הנושאים המסייעים לתעשייה
ייזום וקידום תוכניות סיוע לתעשייה
פרסום והעברת מידע מהמפעלים ואל המפעלים
השבחת המוניטין של התעשייה הקיבוצית דרך פרסום פעילות, לובינג, סיורים עם מקבלי החלטות וקובעי מדיניות, השתתפות בכנסים ואירועים
היכרות בין התעשייה הקיבוצית וגורמי ממשל - שרי ממשלה, משרד הכלכלה, מרכז השקעות, התאחדות התעשיינים, מכון היצוא רשפ"ת, המדען הראשי ועוד
פעילות ומעורבות בקהילה
אגף כלכלי עסקי

ייצוג במרכז השקעות, סיוע למפעלים בבעיות של אישור תוכניות ובאישור ביצוע תוכניות
פיתוח והפצת תוכניות התמ"ת לסיוע לתעשייה, חונכות עסקית, קידום השיווק, העיצוב, ניצוץ לחדשנות ועוד
קשר עם משקיעים המעוניינים להיות שותפים במפעלים קיבוציים אגף טכנולוגי
ייצוג ופעילות במכון התקנים בוועדות התקינה ובוועד הפועל כולל מינוי נציגים לוועדות השונות
ייצוג התעשייה הקיבוצית בתחומי המו"פ בלשכת המדען הראשי בתמ"ת
פיתוח תוכניות סיוע במו"פ לתעשייה המסורתית
ייצוג התעשייה הקיבוצית במתימו"פ העוסק בשיתוף פעולה במחקר ופיתוח עם האיחוד האירופי
טיפול בבעיות איכות סביבה ואנרגיה
קידום חדשנות טכנולוגית
הערות שוליים

↑  דגן לוין נבחר למנכ"ל החדש של איגוד התעשייה הקיבוצית, באתר התנועה הקיבוצית
↑  עמירם כהן, מאחדים כוחות: איגוד התעשיה הקיבוצית התמזג עם התאחדות התעשיינים, באתר TheMarker‏, 10 ביוני 2010
↑  אורי גינוסר, איגוד התעשייה הקיבוצית הצטרף להתאהדות התעשיינים, מעריב, 13 באוגוסט 1990
↑  הוקם איגוד התעשייה הקיבוצית, למרחב, 23 באוגוסט 1963
↑  אודות - איגוד התעשייה הקיבוצית - מנוף להצלחה, באתר איגוד התעשייה הקיבוצית - מנוף להצלחה, ‏4 באוגוסט 2021
↑  כפיר אדר, למרות הקורונה: התעשייה הקיבוצית רשמה שיא מכירות של 47 מיליארד שקל, באתר אייס, 18 בפברואר 2021
↑  ניצן צבי כהן, ‏"המכונות העובדות הן הנחישות הציונית": מכירות התעשייה הקיבוצית עלו ב-5.1% ב-2024, באתר דבר העובדים בארץ ישראל, 4 במרץ 2025
↑  duns 100, דירוג חברות תעשייה קיבוצית ע"פ מחזור מכירות
| --- | --- |
בקרת זהויות :  NLI: 987007300432105171  LCCN: n80031564  VIAF: 134235659   WorldCat (עם VIAF): 134235659